གཙང་སྒར་ནས་ཉིན་ལམ་ཙམ་གྱི་སར་ཁྱུང་མགོན་ཟེར་བའི་རིའི་མདུན་དུ་རྭ་རྒྱ་དགོན་བཀྲ་ཤིས་ཀུན་བདེ་གླིང་ངམ་བཤད་སྒྲུབ་བྱམས་པ་གླིང༌།༡༧༨༩འདི་ཕྱོགས་སུ་ཡང་ཡུལ་སྡེ་ཕལ་ཆེར་འབྲོག་པ་ཡིན་ལ།ཡོངས་གྲགས་ལ་ཨ་རིག་རྭ་རྒྱ་ཞེས་འབོད།ཡུལ་འབངས་རྒྱ་ཆེ་ཞིང༌།ཤར་རྨ་རྒྱལ་སྦོམ་རའི་གཡས་ཟུར་ན།།འབྲོང་མ་ཕ་བུ་འཁྱིལ་ཨ་རིག་རྣམས།།མཚོ་འཐུང་གི་རྫལ་གཤར་ན་བཟང༌།།ཞེས་པའི་ལུང་བསྟན་ཡོད་ཚུལ་སྣང༌།འདི་ཕྱོགས་དང་ཉེ་བར་གསེར་ལག་དགོན་སོགས་དུ་མ་སྣང་ཞིང༌།མང་འབལ་བྱ་གསུམ་ཞེས་ཟེར་བའི་ཡུལ་གྲུ་རྒྱ་ཆེ་བ་གསུམ་ཡོད་པ་ཡང་རྭ་རྒྱའི་ཕྱོགས་དང་ཉེ་བར་གནས།དེ་ལྟར་གོང་དུ་སྨྲས་པ་དེ་དག་ནི།མདོ་སྨད་ལྷོ་རྒྱུད་ཀྱི་རྨ་སྟོད་མགོ་ལོགཨ་རིག་རྭ་རྒྱ་སོགས་སུ་བཞུགས་པའི་ཆོས་སྡེ་ཁག་རྣམས་སོ།།